HARTĂ. România, împărțită între furtuni și caniculă. ANM a emis noi avertizări meteo
Zece județe din Banat, sudul Crișanei, sud-vestul Transilvaniei, cea mai mare parte a Carpaților Occidentali și vestul Carpaților Meridionali se află, marți, sub atenționare Cod galben de ploi torențiale, intensificări ale vântului și chiar vijelii. În schimb, șapte județe din Oltenia și Muntenia, precum și municipiul București, se află sub incidența unui Cod galben care vizează un val de căldură persistent și disconfort termic. Miercuri, valul de căldură va persista în jumătatea sudică a Olteniei și Munteniei și se va extinde în Banat.